cyanic-selkie/wikianc huggingface dataset:
Petropavlovsk-Kamtsjatskij
Klima
Klimaet er maritimt (Köppen Dfc) og nedbørmengdene er estimert til 860 mm i året, eller om lag tre gonger så mykje som det som er normalt i Sibir. Det meste av nedbøren kjem som snø. Temperaturane om vinteren er høgare enn i Sibir med ein normal i januar på 7,3 °C, medan temperaturmaksima om sommaren er rundt 20 °C.
Turisme
Byen har utvikla ein turistinfrastruktur. Om lag tjue store turistselskap tilbyr tenester frå bjørnejakt til paragliding. Det går ikkje veg til Kamtsjakahalvøya frå resten av verda, og Petropavlovsk-Kamtsjatskij er den nest største byen i verda som ein ikkje kan nå via veg etter Iquitos i Peru. Ei reise til Petropavlovsk-Kamtsjatskij er dyr, men vert stadig meir populær på grunn av dei flotte naturtilhøva på halvøya. Byen er tent av Petropavlovsk-Kamtsjatskij lufthamn.
Khalid Boulahrouz
Khalid Boulahrouz er ein nederlandsk fotballspelar med marokkanske foreldre som har spela for Stuttgart i tysk Bundesliga og det nederlandske landslaget. Han debuterte for A-landslaget 3. september 2004 i ein kamp mot Liechtenstein. Han var med i Nederland sin tropp til fotball-VM i 2006 der han vart utvist i åttedelsfinalen mot Portugal etter to gule kort. Til fotball-EM i 2008 var han opphavleg ikkje teken ut i troppen, men kom med etter at Ryan Babel vart skadd. Han spelte frå start i gruppekampane i EM. I fotball-VM i 2010 var han igjen med i troppen, men ikkje i førsteellevaren. Han spelte frå start i den siste gruppekampen, mot Kamerun, og i semifinalen mot Uruguay.
Zara SA
Zara SA er ei spansk klesbutikkjede som sel «fast fashion». Verksemda blei stifta i 1975 av Amancio Ortega og Rosalía Mera, og har hovudkvarter i Arteixo i A Coruña i Galicia. I 2019 hadde kjeda rundt 10 000 butikkar.
Doumani Peak
Doumani Peak er ein mindre fjelltopp, 2675 moh sør i side av Mount Sidley i Executive Committee Range i Marie Byrd Land. Det vart namngjeve av Advisory Committee on Antarctic Names etter George A. Doumani, ein seismolog ved Byrd-stasjonen, som deltok under kryssinga av Executive Committee Range (februar 1959) og Marie Byrd Land (1959–60) under kartlegginga av området.
Zara SA
Zara er hovudmerket til Inditex-gruppa, som er den største klesseljargruppa i verda. Gruppa eig også merke som Massimo Dutti, Pull&Bear, Bershka, Stradivarius, Oysho, Zara Home og Uterqüe.
Khazarar
Khazarriket hadde ei viktig rolle som handelsveg mellom Europa og Asia, og var bufferstat mellom det kristne bysantinske riket og det muslimske omajaderiket. I Khazarriket budde mange jødar, og på 700-talet konverterte khazarherskaren Bulan og fleire adelsfolk til jødedommen. Elles var befolkninga kristen eller muslimsk, medan den opphavleg stammereligionen deira seinare er blitt kjend som tengriisme.
Zara SA
Kjeda sel klede for menn, kvinner og barn (Zara Kids). Ho har ei kjapp produksjonskjede som sender ut klede til butikkane to gonger i veka. Etter at eit produkt er designa kan det nå utsalsstaden i løpet av 10-15 dagar. I 2017 hadde Zara opptil 20 kleskolleksjonar kvar år. Alle kleda blir sende gjennom prosesseringssenteret i Spania der dei blir inspiserte, sorterte merka og lasta i lastebilar. Som regel er kleda framme innnan 48 timar. Zara produseret over 450 million varer per år.
Sage Nunataks
Sage Nunataks er to isfri nunatakar, 1 nautisk mil (1,9 km) frå kvarandre, ved kanten av Rossbarrieren like nord for Mount Justman og Gabbro Hills. Han vart namngjeven av Advisory Committee on Antarctic Names (US-ACAN) etter Richard H. Sage, ein snikkar i U.S. Navy, som overvintra ved Byrd-stasjonen i 1959 og Amundsen-Scott-stasjonen i 1964.
Grunnkrinsar i Gulen kommune
Grunnkrinsar i Gulen kommune er delområde og grunnkrinsar i Gulen kommune i Sogn og Fjordane.
Teater Ibsen
Fram til slutten av 2010 var Festiviteten i Skien fast spelestad, men i 2011 flytta det til meir funksjonelle teaterlokale i dei gamle industrilokala til Union på Klosterøya i Skien. I november 2020 fekk Teater Ibsen løyvd 3 millionar kroner frå Kulturdepartementet slik at ein kunne bygga ny prøvesal.
Junior Eurovision Song Contest 2006
12 poeng
Under er lista over landa som fekk 12 poeng.
Teater Ibsen
Teateret er eit aksjeselskap med Vestfold fylkeskommune, Telemark fylkeskommune og Skien kommune som eigarar.
1. januar 2013 flytta Ibsen Awards inn i kontorlokala til teateret og blei ein del av Teater Ibsen.
Krigsseilerregisteret.no
krigsseilerregisteret.no (etablert 19. januar 2016) er ein norsk nettstad der føremålet er å utarbeida eit register over alle norske sjøfolk og skip som segla i 1939 til 1945 (Andre verdskrigen) i nøytral fart, for Nortraship, i heimeflåten, i marinen, for dei allierte og nøytrale handelsskip, og i den allierte marinen. Nettstaden er under stadig utarbeiding på bokmål og engelsk.
Stiftelsen Arkivet er eigar og ansvarleg for Krigsseilerregisteret og Norsk senter for krigsseilerhistorie og har samarbeidd med Lillesand Sjømannsforening. Registret finnansieres av private bidragsytarar og fekk i 2016 ei løyving over statsbudsjettet.
Waterfalls av Paul McCartney
Då McCartney ein gong vart spurt om kva singel han hadde ønskt skulle fått meir suksess, så svarte han «Det er fleire faktisk. 'Waterfalls' syns eg er fin.» Han sa òg at TLC-singelen «Waterfalls» har element frå songen hans.
Andre versjonar
Sloan spelte inn ein kjappare versjon av songen på hyllestalbumet Listen To What The Man Said.
Corbeni
Corbeni er ein kommune i Argeș fylke i Romania.
Kristian Tonning Riise
Kristian Tonning Riise er ein norsk idéhistorikar og politikar frå Ilseng i Stange kommune. Han var stortingsrepresentant 2017–2021 frå Hedmark, vald for partiet Høgre.
Bakgrunn
Riise utdanna seg i idéhistorie ved Universitetet i Oslo i tida 2009–2012. Etter eit par år som prosjektarbeidar i tankesmia Civita, vart han i 21. juni 2014 vald til leiar av Unge Høgre, attvald i 2016. Hausten 2017 fekk han fast sete på Stortinget for Høgre. På Stortinget fekk han plass i Arbeids- og sosialkomiteen.
Den 9. januar 2018 trekte Riise seg frå formannsvervet i Unge Høgre, etter skuldingar om seksuell tråsøkne mot andre ungdomspolitikarar. Frå å ha vore ein profilert Høgre-politikar, vart han nær usynleg for media resten av tida som stortingsrepresentant.
Pap of Glencoe
Pap of Glencoe (skotsk-gælisk Sgurr na Cìche) er eit fjell på nordsida av Glen Coe i Dei skotske høglanda. Det ligg vest på Aonach Eagach-ryggen, like over staden der elva Coe munnar ut i Loch Leven.
Fjellet har ei høgd på 742 meter over havet.
Schobert Nunatak
Schobert Nunatak er ein nunatak oppom enden av Bowmanbreen, som ligg 4 nautiske mil (7 km) aust for Mount Dean, nordaust i Quarles Range i Dronning Maudfjella. Han vart først kartlagd på Byrd-ekspedisjonen i 1928-30. Han vart namngjeven av Advisory Committee on Antarctic Names (US-ACAN) etter William J. Schobert, ein flyelektrikar i U.S. Navy-skvadron VX-6 under fleire Operasjon Deep Freeze-operasjonar i 1964-67.
Clackamas County
Clackamas County er eit fylke nordvest i den USA-amerikanske delstaten Oregon. Fylket, som vart grunnlagt i 1843, dekker 4 880 km². Talet på ibuarar har passert 400 000. Fylkesetet ligg i byen Oregon City.
Lise Fjeldstad
Lise Barbra Skappel Fjeldstad er ein norsk skodespelar og instruktør.
Fjelstad er fødd i Oslo som dotter av kapellmeister Øivin Fjeldstad (1903–1983) og Julie Antoinette Skappel (1910–1996). Ho blei tilsett ved Nationaltheatret i 1975.
Skodespelarkarriere
Lise Fjeldstad gjekk ut av Statens Teaterhøgskole i 1963. Same året blei ho tilsett ved Det Norske Teatret. Der spelte ho roller som Desdemona i Othello i 1966, Ragnhild i Medmenneske av Olav Duun i 1967 og Hedda Tesmann i Hedda Gabler i 1971. Ho var tilsett ved dette teateret frå 1963 til 1971 og igjen frå 1974 til 1975 Frå 1971 til 1974 var ho tilsett ved Fjernsynsteatret, der ho tolka roller som Maja Rubeck i Naar vi døde vaagner, Ljoba Andrejevna i Kirsebærhaven og Nora i Et Dukkehjem, alle i 1973.
I 1975 blei Fjeldstad tilsett ved Nationaltheatret. Der spelte ho mellom anna spelt Blanche i En sporvogn til begjær (1975), Agnes i Brand (1978), tittelrolla i Friedrich Schillers Maria Stuart (1986), Martha i Hvem er redd for Virginia Woolf? (1988), Helene Alving i Gengangere (1993), mora i Draum om hausten (1999) og Den eldre kvinna i Svevn (2005).
Lise Fjeldstad har iscenesett fem oppsetningar av Reisen til Julestjernen på Nationaltheatret, og dessutan Dansetimen av Astrid Saalbach i 1987 og Til Julia av Margareta Garpe i 1989, begge på Nationaltheatret. I tillegg stod ho for iscenesettinga av Fru Inger til Østråt ved Riksteatret og Gengangere ved Teater Ibsen, begge i 2000. I 2001 iscenesette ho Yasmina Reza si Livet × 3 ved Den Nationale Scene i Bergen. Ho har òg vore instruktør og programansvarleg for fem 17. mai-festmatinear. I 2002 iscenesette ho Ettermiddag av Jon Fosse på Riksteatret, og dessutan Medmennesket av Olav Duun ved Rogaland Teater. I 2004 iscenesette ho ''Den 25. timen'' av P.O. Enquist ved Det Norske Teatret og Riksteatret.
I 2006 spelte ho rolla som Johanne Paus, farmora til Henrik Ibsen, i NRK-miniserien En udødelig mann, som handlar om barndommen og ungdommen til Ibsen. Lise Fjeldstad har òg vore å sjå i ei rekke filmar og fjernsynsdrama. Ho er medlem av Det Norske Akademi for Språk og Litteratur og styremedlem i PLAN Norge. Bror til Lise Fjeldstad er næringslivsmannen og politikaren Øivin Skappel Fjeldstad. Lise Fjeldstad var sambuar med skodespelaren Per Sunderland.
Pedro Rodríguez
Pedro Eliezer Rodríguez Ledesma, kjend som berre Pedro er ein spansk fotballspelar som spelar for AS Roma (2020).
Han har spela for Barcelona. Han har òg landskampar for Spania. Pedro vart seriemeister med Barcelona i 2009, 2010, 2011 og 2013, var med på å vinna Den europeiske meisterligaen med dei i 2009 og 2011 og VM for klubblag i 2009 og 2011.
Pedro debuterte for Spania sitt A-landslag 29. mai 2010 i ein vennskapskamp mot Saudi-Arabia etter at han vart teken ut i Spania sin tropp til fotball-VM i 2010. 8. juni same året skåra han det første landslagsmålet sitt i ein treningskamp mot Polen. Han spelte i fem av kampane under VM i Sør-Afrika, to av dei frå start, mellom anna finalen mot Nederland, då Spania vart verdsmeistrar. I fotball-EM i 2012 spelte han som innbyttar i tre av Spania sine kampar då dei vart europameistrar.
Fredrik Wilhelm Wedel-Jarlsberg
Fredrik Wilhelm Wedel-Jarlsberg var ein dansk-norsk baron, amtmann og tollinspektør.
Wedel-Jarlsberg vart fødd på eit klostergods ved Næstved i Danmark, faren var offiser. Han vart sjølv offiser i 1803, deltok og vart såra under kampen mot engelskmennene i 1807 og var udyktig til vidare militærteneste.
Han vart student i 1804, og cand. jur. 1808. Arbeidde deretter eit par år i rentekammeret, før han i 1811 vart amtmann i Finmarken. I 1813 utnemnd til amtmann i Bratsberg, fekk i 1819 i tillegg amtmannsembetet for Larvik grevskap. Som amtmann i Bratsberg føretok han fleire tankelause handlingar, som viste han var heller lite skikka til embetet.
Wedel-Jarlsberg vart i 1838 tollinspektør i Larvik. Han døydde i 1863.
Super Mario Odyssey
Super Mario Odyssey er eit tredimensjonalt plattformspel som er utvikla av Nintendo EAD Tokyo til spelkonsollen Nintendo Switch. Spelet går føre seg i ulikt tematiserte opne verder som Mario kan utforske, på same vis som i Super Mario 64 til Nintendo 64 og Super Mario Sunshine til Nintendo GameCube. I Super Mario Odyssey kan Mario kaste hatten sin som ein bumerang. Hatten kan brukast som springbrett til å nå nye område, eller til å ta kontroll over andre figurar og objekt i spelet. Super Mario Odyssey vart gjeve ut 27. oktober 2017.
MS «Espenes»
M/S «Espenes» var ein fiskebåt bygd for Trygve Vangberg i Oslo. Skroget vart bygt i tre av skipsbyggar Sauholmen og Sønn i Berggrend i Fusa kommune i Hordaland, medan resten av skipet vart bygd på A/S Stord.
Abel Antón
Abel Antón Rodrigo er ein spansk tidlegare langdistanseløpar frå Ojoel i Soria-provinsen. Han vart europameister på 10 000 meter i 1994 og verdsmeister i maratonløping i både 1997 og 1999.
Aktiv
Antón deltok i dei store internasjonale meisterskapane frå 1987. I åra fram til 1993 lukkast han ikkje å blande seg inn i medaljestriden, ein åttandeplass på 5 000 meter under Sommar-OL 1992 var hans fremste prestasjon. Best i denne perioden gjorde han det i innandørs-EM 1990, der han på 3 000 meter vart andremann etter Dieter Baumann frå Tyskland.
MS «Espenes»
Historie
20. november 1946 kjøpte Partrederiet Terje Johansen i Jennestad i Sortland fiskebåten som no fekk namnet MS «Vardholm». «Vardholm» fekk ny motor i 1957 og igjen i 1964.
Abel Antón
Aktiv
I europameisterskapen 1994 deltok Antón fyrst på 10 000 meter, eit løp som gjekk i avventande fart. Åtte løparar var med i sluttspurten om medaljane, ein spurt Antón vann på personleg rekord 28.06,0 framom belgiaren Vincent Rousseau og tyskaren Stéphane Franke. Også 5 000-meteren ei veke seinare enda i ein hæseblæsande spurt, der Antón med 13.38,0 vart nummer tre etter Dieter Baumann (13.36,93) og briten Robert Denmark. Året etter forbetra Antón bestetida si på 10 000 meter til 27.51,3 i kvalfiseringa under Friidretts-VM, men kom likevel ikkje med i finalefeltet.
MS «Espenes»
Historie
21. februar 1977 vart ho kjøpt av P/R Torbjørn Havbakk, og 13. april 1978 vart ho kjøpt på auksjon av Jahn Holthe i Rødseidet. På grunn av økonomiske problem overtok Abelvær Slipp og Mekaniske Verksted båten.
Abel Antón
Aktiv
Frå 1996 satsa Antón på maratonløping, og vann Berlin maraton det året på tida 2.09.15. Året etter sigra han i Seoul maraton. Under verdsmeisterskapen 1997 i Aten vann han gullmedaljen i maraton, etter å ha slite seg laus frå tittelforsvararen Martín Fiz. I mål skilde det fem sekundar mellom dei to spanjolane. Sommaren 1998 sprang Antón inn til triumf i London maraton på personleg bestetid 2.07.57. I 1999 vart han tredjemann i London, før han forsvarte VM-tittelen i maraton på spansk heimegrunn i Sevilla.
Han la opp i 2001.
MS «Espenes»
Historie
Vinteren 1980 vart det brann i Vardholm i Lofoten. Vardholm var fullstendig utbrent og vart kondemnert.
Pictures of Matchstick Men
Det finst to versjonar av songen, ein i stereo og ein i mono, som har større skilnader. Monoversjonen, som var den originale singelversjonen, har ein wah-wah-gitar i mellomspelet mellom versa, medan stereoversjonen ikkje har denne.
Camper Van Beethoven-versjonen
I 1989 fekk Camper Van Beethoven ein hit på den amerikanske Billboard's Modern Rock Tracks-lista med ein versjon frå albumet Key Lime Pie. Eit av instrumenta på denne versjonen er ein fiolin. Denne versjonen vert spelt mot slutten av Ray Donovan-episode 7 i sesong 5.
Andre versjonar
Andre som har spelt inn songen er mellom andre Ozzy Osbourne og Type O Negative i 1997 for filmen Private Parts.
I 2002 gav Death in Vegas ut «Scorpio Rising» som kom med eim remiksa instrumentalversjon av «Pictures of Matchstick Men».
Engels
Engels (russisk Э́нгельс) er ein by i Saratov oblast i Russland. Byen er ein hamneby ved elva Volga, og ligg vis-a-vis Saratov som har hatt brusamband med kvarandre sidan 1965. Byen har om lag 200 000 innbyggjarar.
Byen vart grunnlagt i 1747 som Pokrovskaja sloboda (russisk: Покровская слобода). Han fekk bystatus og nytt namn, Pokrovsk (russisk: Покровск), i 1914. Det tyske namnet var Kosakenstadt. Han vart i 1924 hovudstad i den Volga-tyske autonome sosialistiske sovjetrepublikken, som no er ein del av Saratov oblast. Det noverande namnet Engels fekk han i 1931, kalla opp etter Friedrich Engels.
Byen er tilhaldsstad for Engels-1, den største og mest aktive strategiske bombeflybasen i Russland.
Gérald Passi
Gérald Passi er ein tidlegare fransk fotballspelar.
Neumarkt im Mühlkreis
Neumarkt im Mühlkreis er ein kommune (Marktgemeinde) i Distriktet Freistadt i forbundslandet Oberösterreich i Austerrike. Kommunen har ei flatevidd på 46,7 km² og i kring 3 200 ibuarar. Landsbyen Neumarkt ligg 632 meter over havet.
Chelsea i London
Chelsea er eit velståande område i sørvestlege London, laust definert som området rundt Kings Road. Området Chelsea blir rekna som Sloane Square i den eine enden av Kings Road og puben World's End i den andre, elva Themsen i sør, og ein stad mellom Kings Road og Fulham Road mot sør, elva Westbourne mot aust og Counter's Creek mot vest. Området tilhøyrer bydelen Kensington and Chelsea. Etter folketeljinga av 2011 hadde området ei befolkning på 41 440 innbyggarar.
Fotballklubben Chelsea FC har heimebane på stadion Stamford Bridge i nabolaget Fulham som vart opna i 1877, og som fotballklubben har nytta sidan 1905.
Årsaka til at Chelsea er velhavande og rik er grunna dei høge eigedomsprisane som historisk har resultert at omgrepet «Sloane Ranger» har vorte nytta for å beskriva innbyggarane. Sidan 2011 har Channel 4 sende eit realityshow kalla Made in Chelsea, og som har dokumentert liva til velståande unge menneske som bur der. Chelsea er òg staden der eit av dei største samfunna med amerikanarar utanfor USA bur. Om lag 6,53 prosent av innbyggarane i Chelsea er fødde i USA.
Historie
Kings Road har namn etter kong Karl II av England, og vart etablert som den private vegen hans mellom St. James's Palace og Fulham. Denne vegen vart halden ved like fram til Georg IV si regjeringstid.
Forfattaren Thomas More budde i Chelsea, og delar av huset hans er bevart. Fleire minne etter han finst i presteseminaret Allen Hall, som ligg rett bak huset til Thomas More, blir mellom anna brukt av prestestudentane til Oslo katolske bispedømme. More vart halshogge, og delar av han er gravlagd ved den lokale kyrkja.
Den mest kjende bygningen er Chelsea Royal Hospital, eit sjukehus for invalidiserte soldatar som vart opna av Karl II, truleg etter at Nell Gwynne oppfordra han til det. Bygningen er teikna av Christopher Wren. Militærforlegningen Chelsea Barracks har i nyare tid vorte gjord om til eit kjøpesenter. Eit anna militært anlegg i Chelsea er National Army Museum, som tar for seg historia til den britiske hæren.
Eilefsen Peak
Eilefsen Peak er eit fjell i den nordaustlege delen av Radford Island, som ligg i Sulzbergerisen utanfor kysten av Marie Byrd Land. Fjellet vart truleg sett på ein flytur under Byrd-ekspedisjonen (1928–30). Det vart namngjeve av Advisory Committee on Antarctic Names etter Albert Eilefsen, ein sjåfør under Byrd-ekspedisjonen (1933–35).
Syzran
Syzran (russisk Сы́зрань) er den tredje største byen i Samara oblast i Russland med om lag 180 000 innbyggjarar. Han ligg på høgresida av Saratovreservoaret i Volga.
Syzran vart grunnlagd i 1683 som ei festning og har eksistert som by sidan 1796. Eit tårn frå 1600-talet står framleis.
Bygland kyrkje
Bygland kyrkje er ei krosskyrkje frå 1838 som står i Bygland kyrkjebygd i Bygland kommune.
Byggverket er i tre og kyrkja har 250 plassar. Ho vart vigsla 18. november 1838 av prost Ole Berg frå Evje. Altertavla er laga av Lars Olav Stedjan frå Bjelland. Alterbileta er måla av Lars Osa. I 1925 fekk kyrkja orgel, som var det gamle frå Tolga kyrkje.
Basile Boli
Basile Boli er ein tidlegare fransk-ivoriansk fotballspelar. Han spelte for klubbar som Auxerre, Marseille, Rangers, Monaco og Urawa Reds. Han vart fransk seriemeister med Marseille i 1991 og i 1992 og han vann òg Meisterligaen i 1993. Med Rangers vart han skotsk seriemeister i 1995. Han spelte òg 45 landskampar for Frankrike og skåra eitt mål.
Parliament Hill i London
Parliament Hill («Parlamentsåsen») er eit parkområde i det nordvestlege London, ved Hampstead Heath. Det blir administrert av City of London Corporation, sjølv om det ligg i bydelen Camden. Åsen er omkring 98 meter høg, og det er god utsikt over London og området nord for byen.
Sabinemåse
Sabinemåse (Xema sabini) er ein liten måseart som lever pelagisk utanom hekketida og hekkar i høgarktisk område. Han har ei nær sirkumpolar hekkeutbreiing. Han er òg ein landistansetrekkfugl som migrerer til havet utanfor sørvestlege Afrika og nordvestlege Sør-Amerika. Arten er einaste (monotypisk) i slekta Xema. Den næraste slektningen til sabinemåse blir trudd å vere ismåse, ein annan arktisk art. Ein trur at dei to artane blei separerte for rundt 2 millionar år sidan, lengre tilbake i tid enn dei fleste andre grupper av måseartar.
Parliament Hill i London
Åsen vart tidlegare kalla Traitor's Hill («Forræderåsen»). Det noverande namnet vart gjeve under den engelske borgarkrigen, då troppane til parlamentet okkuperte han.
Sabinemåse
Slektnamnet Xema er trudd å vere eit konstruert namn utan meining. Det spesifikke epitetet sabini og det vanlege artsnamnet på norsk og engelsk heidrar den irske astronomen, geofysikaren og ornitologen Edward Sabine.
Parliament Hill i London
På folkemunne kallast delar av området Kite Hill («Drageåsen»), fordi mange drageflygarar samlar seg der.
Sabinemåse
Skildring
Sabinemåse er ein liten måse, 27 til 33 cm i kroppslengd og veg 155 til 213 gram. Vengene er lange, tynne og spisse med eit spenn på mellom 81 og 87 cm. Han er mindre enn både hettemåse og krykkje, men litt større enn rosenmåsen.
Tomáš Dvořák
Tomáš Dvořák er ein tidlegare friidrettsutøvar, fødd i Gottwaldov i dagens Tsjekkia, som tevla internasjonalt i tikamp og sjukamp. Han vann tre strake gullmedaljar i tikamp under VM i friidrett 1997, 1999 og 2001. I Praha i 1999 sette han verdsrekord med 8 994 poeng, ein poengskår som einast to utøvarar sidan har overgått.
Sabinemåse
Skildring
Denne arten er lett å identifisere gjennom det slåande mønsteret på oversida av vengene og som liknar mykje på unge krykkjer. Vaksne fuglar har lysegrå rygg og vengedekkfjører, svarte primære flygefjører og heilt kvite sekundærar. Den kvite halen er gaffelforma. Vengene verkar store i høve til kroppen. Nebbet er svart med ein gul nebbspiss. Vaksne fuglar har mørkegrå hette i sommardrakt og drakta er til stades langt utover hausten. I vinterdrakt er dei mørke på nakken og bakissen.
Unge fuglar har eit liknande trefarga vengemønster, men det grå er erstatta av brunt, og halen har eit svart endeband. Ungfuglar treng to år for å oppnå full vaksen fjørdrakt. Sabinemåsar har eit uvanleg mytemønster til måsar å vere. Årsungar held på ungfjørdrakta gjennom hausten og byrjar ikkje å overgangen til første vinterfjørdrakt før dei har nådd fram til overvintringsplassen. Vaksne har fullstendig myting om våren før vårtrekket, og har delvis myting om hausten etter retur til vinterområdet, ei reversering av det vanlege mønsteret for måsar. Dei har eit høgt og knirkande læte.
Myggbukta
Myggbukta var ein norsk meteorologisk stasjon, radiostasjon og fangststasjon som vart skipa for Geofysisk Institutt i Tromsø av fangstskipper Johan A. Olsen i 1922 på austkysten av Grønland, på 73½° nordleg breidd. Stasjonen var i drift i åra 1922–23, 1926–40 og 1946–59. Frå 1929 var det firmaet Arktisk næringsdrift A/S som stod for drifta, med økonomisk stønad frå den norske staten.
Sabinemåse
Utbreiing og habitat
Sabinemåse hekkar i Arktis og har ein sirkumpolar utbreiing gjennom det nordlegaste Nord-Amerika og Eurasia. Han er kolonihekkar på tundra og dei legg to eller tre flekka olivenbrune egg i eit reir på bakken fôra med gras. Dei er veldig pelagiske utanfor hekkesesongen.
Myggbukta
Fangstmannen Hallvard Devold (1828-1957) heiste det norske flagget i Myggbukta i 1931 og la grunnlaget for skipinga av det området på Grønland som vart kalla Eirik Raudes Land, og som vart annektert av Noreg frå 1932 til 1933. Då gjorde den såkalla Grønlandssaka mellom Danmark og Noreg ende på den norske annekteringa.
Sabinemåse
Utbreiing og habitat
Han trekker sørover om hausten; det meste av populasjonen overvintrar til havs i Stillehavet utanfor det nordvestlege Sør-Amerika i det kalde vatnet i Humboldtstraumen, medan fuglar frå Grønland og austlege kanadiske fuglar kryssar Atlanterhavet og gjennom dei vestlegaste kystnære hav ved Europa for å overvintre utanfor Sørvest-Afrika i det kalde vatnet i Benguelastraumen.
I Noreg er sabinemåse ein fåtalig hekkefugl på Jan Mayen og nordvestlege Spitsbergen. Dei blir observerte på sørtrekk langs kysten. Dei siste ti åra er dei fleste observasjonar i september og oktober, langs heile kysten frå Finnmark og inn i Oslofjorden, gjennomsnittleg ca. 11 individ per år etter 2010. Høgste observasjonstala er i Troms og Finnmark og i Møre og Romsdal.
Verdspopulasjonen er estimert til 330 000-700 000 individ og er trudd å vere stabil. Arten er klassifisert som globalt livskraftig.
Tomáš Dvořák
Aktiv
Dvořák byrja med tikamp i 1990, medan han var inne til militærteneste. Gjennombrotet kom då han vann bronsemedaljen i dei olympiske sommarleikane 1996 i Atlanta. Året etter vart han verdsmeister i Aten, ein meistertittel han forsvarte i Sevilla i 1999. Korkje i den mellomliggjande europameisterskapen 1998, ei heller under Sommar-OL 2000 makta Dvořák å take medalje. Derimot vann han sin tredje strake VM-tittel i tikamp då VM 2001 fann stad i Edmonton.
Under Europacupen i mangekamp den 3. og 4. juli 1999 forbetra Tomáš Dvořák i Praha verdsrekorden til USA-amerikanaren Dan O’Brien med over 100 poeng til 8 994 poeng. Ettersom han konsentrerte seg om tida han måtte inn under, for å slå verdsrekorden, jubla han allereie på dei siste meterane før målstreken. Dermed glapp sjansen til å verte den fyrste tikjemparen med 9 000 poeng. Verdsrekorden til Dvořák vart slått i 2001 av hans eigen landsmann, Roman Šebrle. Dvořák er den einaste utøvaren som tre gongar har skåra over 8 900 poeng.
Etter talrike skadar kom han tilbake og blanda seg inn i medaljekampen i tikamp under Paris-VM i 2003, der han enda på fjerdeplassen. Dvořák la opp i 2008, då han mislukkast i å kvalifisere seg til Sommar-OL i Beijing.
Swartz Nunataks
Swartz Nunataks er to markante nunatakar, 1595 moh, som stikk opp av isen halvvegs mellom norddelen av Worcester Range og Tate Peak. Han vart namngjeven av Advisory Committee on Antarctic Names (US-ACAN) i 1964 etter løytnant Philip K. Swartz jr. i U.S. Navy, som var øvstkommanderande på Amundsen-Scott-stasjonen i 1961.
Mount Doumani
Mount Doumani er eit markant fjell, 3240 moh, som ligg mellom Johnsbreen og Kansasbreen ved nordsida av Watson Escarpment. Det vart kartlagd av US Geological Survey frå landmålingar og flyfoto tekne av U.S. Navy, 1960–63, og vart namngjeven av Advisory Committee on Antarctic Names etter George A. Doumani, ein geolog ved Byrd-stasjonen vinteren 1959. Doumani utforska Horlick Mountains det året og i 1960–61, 1961–62 og 1964–65. Han vitja Mount Weaver-området i 1962–63.
Valentina Tsybulskaja
Valentina Ivanovna Tsybulskaya er ein kviterussisk tidlegare kappgjengar fødd i Rostov-on-Don i dagens Russland. Ho vann VM-sølv i 2001 og VM-bronse i både 1997 og 2001.
Tsybulskaja gjekk inn til bronsemedalje på 10 kilometer under verdsmeisterskapen 1997 i Aten, nærare minuttet bak vinnaren Annarita Sidoti frå Italia. Etter nokre middelmåls sesongar kom ho tilbake då kvinnene ved VM 2001 i Edmonton tevla i 20 km i staden for 10 km. I den kanadiske VM-byen gjorde Tsybulskaja personbeste og sikra seg sølvmedaljen, sju sekundar føre italienske Elisabetta Perrone, vinnaren Olimpiada Ivanova var i ei klasse for seg. To år seinare vann Tsybulskaja bronsemedaljen ved den neste verdsmeisterskapen på ny kviterussisk rekord 1.28.10.
Mount Ekblaw
Mount Ekblaw er eit fjell, 1235 moh, som ligg 3 nautiske mil aust for Mount Van Valkenburg i austlege delen i Clark Mountains i Marie Byrd Land. Det vart oppdaga på flyturar frå West Base frå U.S. Antarctic Service i 1940 og kalla opp etter W.E. Ekblaw, ein geografiprofessor ved Clark University og eit medlem av Crocker Land Expedition i Arktis (1913–17).
Martha Wiborg Fleischer
Martha Mathea Wiborg Fleischer var ein norsk kokk, slektsforskar, lærar og forfattar som gjorde seg mest merka med vegetariske oppskrifter.
Familie
Martha Wiborg Fleischer var dotter av kjøpmann, iseksportør, skipsreiar, trelasthandlar, ordførar og stortingsmann Thomas Johannes Wiborg d. e. (1812-1874) og den andre kona hans Karen Mathilde Quinsgård (1830-1867). Ho vart gift 23. juni 1886 i Strømsø kyrkje med politimeister Hans Holmboe Fleischer av slekta Fleischer.
Zlatoust
Zlatoust (kyrillisk skrift Златоу́ст) er ein by i Tsjeljabinsk oblast i Russland. Han ligg ved elva Aj (i nedslagsfeltet til Kama) 160 km vest for Tsjeljabinsk. Namnet kjem av den russiske omsetjinga av Chrysostomos, då byen vart grunnlagt nær ei kyrkje tileigna denne helgenen. Han har om lag 190 000 innbyggjarar.
Alberto Moravia
Alberto Moravia var ein italiensk forfattar og journalist.
Zlatoust
Historie
Busetnaden Zlatoust vart grunnlagt i 1754 på grunn av bygginga av jernverket her. I 1774–1776 deltok arbeidarane ved fabrikken i eit opprør som vart leia av Jemeljan Pugatsjov. Tidleg på 1800-talet laga Pavel Anosov dei første russiske klingene av bulatstål i Zlatoust. Byen er òg kjent for dei første kanonane laga av russisk stål. I 1903 slo styresmaktene til tsaren brutalt ned ein streik organisert av arbeidarane i Zlatoust.
Alberto Moravia
Gjennomgåande tema i bøkene til Moravia er seksualitet, framandgjering og eksistensialisme. Best kjend er debutromanen Gli indifferenti (1929) og den antifascistiske romanen Il Conformista. Sistnemnde låg til grunn for ein film med same namnet regissert av Bernardo Bertolucci (1970).
Zlatoust
Historie
På byrjinga av 1800-talet vart ein våpenfabrikk bygt i byen, for produksjon av sablar og sverd. Dei kjende kunstnarane Ivan Busjujev og Ivan Bojarsjinov laga unike mønster av kaldstål dekorert med graveringar. Fykande hestar med vengjer var eit favorittelement i mange av graveringane til Busjujev, så han fekk tilnamnet Ivan med vengjene (Ivanko Krylatko). Sidan den gong har ein slik hest vore på byvåpenet.
Martha Wiborg Fleischer
Liv og virke
I 1878 tok Martha Wiborg Fleischer eksamen ved Nissens skole for voksne damer. I 1878-1881 var ho guvernante på Stein i Bærum, før ho i 1881-1886 var folkeskolelærar i Kristiania. Seinare var ho medarbeidar i fleire aviser og tidsskrift.
Zlatoust
Historie
Sovjetunionen fekk kontrol over Zlatoust i mars 1918. Byen var okkupert av dei kvite mellom juni 1918 og juli 1919. 13. juli 1919 vart Zlatoust erobra av Den raude armeen.
Under sovjetperioden vart Zlatoust ein industriby, spesialisert innan metallurgi, maskinbygging, verktøyproduksjon, matproduksjon, og andre industriar. Zlatoust er eit av sentera for kunstnerisk gravering på metall i Russland. Tradisjonelt vart slike graveringer gjort på våpen, slik som knivar og sverd, men under sovjetperioden vart graveringane utført på dekorative metallplater. Nå er derimot våpengravering vorten populær att.
Martha Wiborg Fleischer
Liv og virke
Ho var ein ivrig forkjempar for ein sunnare, meir vegetarisk livsstil, og heldt fleire foredrag i folkeakademia over emna Lever vi sundt? I 1914 gav ho ut den vegetariske kokeboka Middag utan kjøtt. Denne kom ut i anna opplag i 1928. I 1916 kjøpte ho Kristiania vegetarsalon (eller Kristiania Vegetar- & Thesalon), som ho sidan drev i ei årrekkje. Salongen hadde tilhald i Lille Grensen 5, og der fekk ein servert lunsj, middag og aftensmat. Salongen var i åra 1920-1928 åstad for øvingane i Bondeungdomslaget sitt musikklag under leiing av Marius Moaritz Ulfrstad.
Fleischer overtok Karen Sophie Høegh sine etterlatne genealogiske oppteikningar, og vidareutvikla desse til boka Slektene Wiborg, Brevik-Kragerø grenen, Schreiner, Esmark, Høegh, som kom ut i 1925.
Gezahegne Abera
Gezahegne Abera er ein tidlegare langdistanseløpar frå Arsi-provinsen i Etiopia som i 2000 vart olympisk meister og i 2001 verdsmeister i maratonløping.
Zlatoust
Historie
Tradisjonelt har Zlatoust, som resten i Uralregionen, òg vore kjend for matretten pelmeni.
Kjende folk frå Zlatoust
Verdsmeisteren i sjakk Anatolij Karpov vart fødd i Zlatoust.
Coșești
Coșești er ein kommune i Argeș fylke i Romania.
Busetnader
Coșești er ein comună (landkommune) med desse busetnadane:
Gezahegne Abera
I 1999 vart Abera nummer 11 i VM i Sevilla, før han sprang inn til siger i Fukuoka maraton i Japan, ei maratontevling han også vann i 2001 og 2002. Våren 2000 enda Abera på andreplassen i Boston maraton. Hausten 2000 tok han teten i det olympiske maratonløpet etter 39 km, derifrå og inn til mål auka han leiinga til 20 sekundar mot Erick Wainaina frå Kenya som fekk sølv. Året etter kneip Abera gullmedaljen i maratonløpet ved verdsmeisterskapen i Edmonton i Canada, eitt einaste sekund framom Simon Biwott frå Kenya. I 2003 triumferte Abera i London maraton på tida 2.07.56.
Armavir i Russland
Armavir (russisk: Армави́р) er ein by i Krasnodar kraj i Russland. Han ligg ved elva Kuban, rundt 170 km aust for Krasnodar. Han har om lag 190 000 innbyggjarar.
Busetnaden vart grunnlagd i 1839 av tsjerkesogai-armenarar under namnet Armjanskij aul (russisk: Армя́нский ау́л). Namnet vart endra til Armavir i 1848 etter den gamle hovudstaden i Armenia, og han fekk bystatus i 1914. Under den russiske borgarkrigen i 1918–1920 fann det stad mange brutale kampar ved byen. Det militære felttoget til Taman-armeen slutta i Armavir i 1918. Sovjetisk autoritet vart oppretta i Armavir i mars 1920. Under andre verdskrigen var byen okkupert av den tyske armeen, og han vart frigjort i januar 1943.
Armavir er senter for eit fruktbart jordbruksområde, og innan næringslivet i byen er næringsmiddelindustrien framherskande. Det finst òg verksemder innan maskinbygging.
Ski-NM 1966
15 km
Dato: 1. februar 1966
Stad: Hernes
<br style="clear:both;" />
30 km
Dato: 30. januar 1966
Stad: Hernes
<br style="clear:both;" />
50 km
Dato: 6. februar 1966
Stad: Rena
<br style="clear:both;" />
5 km
Dato: 3. februar 1966
Stad: Hernes
<br style="clear:both;" />
10 km
Dato: 30. januar 1966
Stad: Hernes
<br style="clear:both;" />
Kombinert
Dato: 5. februar 1966
Stad: Rena
<br style="clear:both;" />
Normalbakke
Dato: 4. februar 1966
Stad: Rena
<br style="clear:both;" />
Storbakke
Dato: 6. februar 1966
Stad: Rena
<br style="clear:both;" />
Slagugle
Slagugle (Strix uralensis) er ein fugl i uglefamilien.
Slagugle hekkar i Noreg regelmessig men fåtalig i austlege skogsområde i Hedmark og Nord-Trøndelag. Arten har austlege delar av Noreg som vestgrense for den europeiske utbreiinga si. Ho hekkar helst i barskog, gjerne i mosaikk med store myrar. Føda består hovudsakleg av smågnagarar. Slagugla er hovudsakleg standfugl.
Vellinge kommun
Vellinge kommune ligg i det svenske fylket Skåne län i landskapet Skåne. Kommunen sitt administrasjonssenter ligg i Vellinge.
Tettstader
Vellinge kommune har ni tettstader. Folketalet i tabellen er frå 31. desember 2005.
Përrallë
«Përrallë» (Eventyr) er ein song av Eneda Tarifa. Songen er skriven av Olsa Toqi.
Festivali i Këngës 54
16. oktober 2015 vart «Përrallë» annonsert av Radio Televizioni Shqiptar som eit av bidraga i Festivali i Këngës 54, den albanske uttakinga til Eurovision Song Contest 2016 i Stockholm i Sverige. Bidraga vart gjort offentlege på nettstaden til kringkasteren 4. desember 2015. Bidraget deltok i den andre semifinalen, og gjekk vidare til finalen, der «Përrallë» stakk av med sigeren. Eneda Tarifa framførte bidraget på albansk, med tekst og melodi av Olsa Toqi.
Eurovision Song Contest 2016
Sigeren i Festivali i Këngës 54 sikra «Përrallë» retten til å vere det albanske bidraget i Eurovision Song Contest 2016. Tarifa ville endre teksten til engelsk, og Olsa Toqi skreiv ein ny engelsk tekst som fekk tittelen «Fairytale Love». Tittelen vart seinare endra til «Fairytale». Bidraget vil delteke i den andre semifinalen.
Jean Philippe
Jean Philippe er ein fransk songar.
Kamensk-Uralskij
Historie
Kamenskij Zavod vart grunnlagt på slutten av 1600-talet som ein busetnad ved ein støypejernsfabrikk. I to hundreår var fabrikken kjent for sine gode kanonar. Kamensk fekk bystatus i 1935, og endra namn til Kamensk-Uralskij i 1940.
Jean Philippe
Nasjonal uttaking i 1959
Den franske kringkastaren skal ha heldt ein nasjonal uttaking til Eurovison Song Contest 1959, men ingen detaljar om dette er offentleggjort. Han fekk representere Frankrike med songen «Oui, oui, oui, oui».
Kamensk-Uralskij
Næringsliv
Den mest utvikla industrien i Kamensk-Uralskij er metallurgisk produksjon, som opptar 69 % av den totale industriproduksjonen i byen.
Jean Philippe
Intern uttaking i 1962
Den sveitsiske kringkastaren valde Philippe og songen «Le retour» som sitt bidrag i Eurovision Song Contest 1962.
Eurovision Song Contest 1962
Han starta som nummer elleve i finalen, etter Noreg med «Kom sol, kom regn» av Inger Jacobsen og før Jugoslavia med «Ne pali svetlo u sumrak» av Lola Novaković. Bidraget fekk to poeng frå Vest-Tyskland. Sveits fekk til saman to poeng og enda på tiandeplass, saman med Danmark og Noreg, av totalt 16 bidrag.
Taylor Nunatak
Taylor Nunatak er ein stor nunatak ved austsida av Shackletonbreen, like sør for enden av Dickbreen i Dronning Maudfjella. Han vart namngjeven av den sørlege geolog-gruppa frå New Zealand Geological Survey Antarctic Expedition (NZGSAE) (1961–62) etter Thomas E. Taylor, ein topografisk landmålar i US Geological Survey (USGS), som arbeidde nær munningen av Shackletonbreen somrane 1960-61 og 1961–62, og i Pensacolafjella i 1962-63.
Vekselplatt
Vekselplatt, eller vekselsystem, er ein utskiftbar platt eller påbygg på ein lastebil. Påbygget, som ofte er ein ISO-kontainer, vert festa til chassiset med snøggfeste. Påbygget har støtteføter som vert sett ned når påbygget skal avmonterast. Lastebilane som vert nytta til dette har som oftast luftfjøring, slik at chassiset kan senkast med før bilen vert køyrt fram ved avmontering. Tilsvarande, ved montering vert bilen senka ned før han vert rygga under påbygget.
Mount Epperly
Mount Epperly er eit fjell med ei høgd på 4359 moh i Sentinel Range i Marie Byrd Land. Det vart først klartra av Erhard Loretan den 1. desember 1994.
Tacoma
Tacoma er ein mellomstor by Pierce County i delstaten Washington i USA. Byen, som har ikring 200 000 ibuarar, ligg ved Puget Sound, 51 km sørvest om Seattle. Tacoma er handelssenter for eit omland med rundt 1 million menneske.
Soge
Ved å kople jarnbanee frå midtre USA med sjøfarten mot Stillehavskysten, vart Tacoma eit senter for utanrikshandelen i den nordvestre delen av USA. Framleis er Tacoma største hamna i delstaten.
Til liks med dei fleste industribyane i USA gjekk det tilbake med Tacoma frå midt på 1900-talet, mykje grunna utflytting til forstadsområda. Siden 1990-åra har sentrum av Tacoma opplevd ein periode med fornying av bygningsmassen og aktiviteten.
Ålesund er venskapsby med Tacoma.
Paul Valéry
Ambroise Paul Toussaint Jules Valéry var ein fransk poet, essayist, filosof og litteraturkritikar. Han var fødd i Sète (Cette) i sør i Frankrike, men veks opp i byen Montpellier ikkje langt unna. Far hans, tollinspektør Barthélemy Valéry, var frå Korsika, og mora hans, Fanny Grassi, var frå Genova i Italia, dotter av den italienske konsulen Giulio Grassi. Paul Valéry døde i Paris, der han hadde budd mesteparten av sitt vaksne liv.
Paul Valéry byrja si opplæring i 1876 hjå dominikanarane i Sète, og vart i 1878 elev på collège de Sète og frå 1884 til 1888 på gymnaset lycée de Montpellier. I 1889 tok han til med sitt studium i juss, og fekk same året publisert sine fyrste dikt i Revue maritime de Marseille. Hans lyrikk frå denne tida høyrer inn under den kategorien som vart kalla symbolisme. I 1890 vart han kjend med den belgisk fødde franske diktaren Pierre Louÿs (1870-1925), som presenterte han for diktaren André Gide, og introduserte han i den avgrensa krinsen som diktaren Stéphane Mallarmé samla ikring seg. Dette skulle verte avgjerande for livet og diktinga til Paul Valéry, som vart trufast andsynes Mallarmé (1842-1898) heile sitt liv. I denne tida publiserte han sine fyrste tekster i det franske litterære tidsskriftet L'Ermitage.
Krise og ny byrjing
Men under eit opphald i Genova, opplevde Paul Valéry i natta mellom 4. og 5. oktober 1892 det som han etterpå karakteriserte som ei alvorleg eksistensiell krise. Han kom fram til at han skulle vie det vesentlige i livet sitt til «la vie de l'esprit», det andelege, og slå frå seg litteraturens, kjærleikens og  det upresises idol. Paul Valéry har fleire gongar framhalde at denne natta i Genova var hans eigenlege opphav, byrjinga på hans mentale liv.
I 1894 busette han seg i Paris, der han byrja arbeide som redaktør i Krigsministeriet. Han held seg unna poetisk forfattarskap for å vie seg til prosessen med å verte kjent med seg sjølv og verda. I 1900 gifta han seg med Jeannie Gobillard (1877-1970). Frå 1900 til 1922 var han personleg sekretær eller assistent for den stendig meir sjukelege Édouard Lebey, direktør for pressebyrået (nyhendebyrået) l'agence Havas. Dei tidlege morgontimane nytta Paul Valéry til å skrive sine Cahiers, ei intellektuell og psykologisk dagbok som i det vesentlege ikkje vart publisert før etter at han var død.
Paul Valéry som nasjonalpoet
Under den tyske okkupasjonen under andre verdskrigen nekta Paul Valéry å samarbeide med okkupasjonsmakta, og vart med i Front national de la résistance, den franske motstandsrørsla. I eigenskap av å vere sekretær for l'Académie française omtala han i rosande ordelag «jøden Henri Bergson» under gravferda til denne viktige franske filosofen, som døydde 4. januar 1941. Denne haldninga til okkupasjonsmakta og alt ho stod for, gjorde at Paul Valéry vart fråteke stillinga som sekretær for l'Académie française og som administrator for Centre universitaire de Nice (Centre universitaire méditerranéen). Etter sin død i heimen i 40 rue de Villejust i Paris 20. juli 1945, rett etter slutten på verdskrigen, fekk han ei nasjonal gravferd, og vart jordfesta på eit høgtliggande område av gravlunden i Sète, på den same cimetière marin med utsyn over Middelhavet som han hadde skildra i sitt dikt Le cimetière marin frå 1920.
Temporary Secretary
«Temporary Secretary» er ein song av Paul McCartney frå 1980 på albumet hans McCartney II. I 2013 rangerte Rolling Stone songen som den 36. beste McCartney-songen etter Beatles og kalla det ein «kultfavoritt» og «ein merkeleg, fengande electropop-gullkorn, om ein noko tvilsam fyr som prøver å hyre ein vikarierande sekretær». I 2014 vart «Temporary Secretary» rangert som den 167. beste songen gjennom tidene av kritikarane i magasinet NME. Dei skildra han som «ustabil electropop som høyrdest like mykje ut som han var føre si tid som han var utdatert.»
«Temporary Secretary» kom ut som den tredje singelen frå albumet, og berre på 12-tommar, i lag med den ti minuttar lange «Secret Friend» som B-sida. Singelen var avgrensa til 25 000 eksemplar, og gjekk derfor ikkje inn på lista nokon stad. Songen vart først framført på scenen tretti år seinare i O2 Arena i London den 23. mai 2015.
Vila Real de Santo António
Vila Real har eit areal på 61,25 km². Han er ein av få kommunar i Portugal som er stykka opp i to delar, med Castro Marim imellom. Administrasjonssenteret ligg i den mindre austlege delen.
Kommunen er ein av dei tettast folkesette i Algarve, med ein folketettleik som ligg over det nasjonale gjennomsnittet. Vila Real har kyst mot Atlanterhavet og omfattar fleire kilometer med samanhengande sandstrender. I aust ligg elva Guadiana og grensa til Spania. Overfarten mellom Vila Real og spanske Ayamonte var tidlegare den raskaste vegen mellom Andalucía og Portugal.
I mange hundreår var Castro Marim den einaste større byen Portugal hadde ved grensa mot Spania. 30. desember 1773 gav Josef I eit kongeleg dekret om å byggja ein ny by ytst på Algarve. Han skulle mellom anna erstatta fiskarlandsbyen Santo António de Arenilha, som var blitt jamna med jorda udner jordskjelvet i Lisboa i 1755. Den nye kongelege byen (vila real blei utbygd i åra 1774-1776 med arkitektur og konstruksjonsmåtar lik dei brukte i gjenoppreisinga av Lisboa etter jordskjelvet. Mange bygningar blei konstruerte andre stader, tekne frå kvarandre og frakta til den nye byen, der dei raskt kunne reisast som «ferdighus». Vila Real tok raskt over tyding frå Cacela i nærleiken, som hadde gått tilbake på grunn av det øydeleggjande jordskjelvet og åtak frå sjørøvarar.
I 1886 var Vila Real den første byen i Algarve som fekk gasslykter. På midten av 1900-talet gjekk fiske tilbake som næringskjelde medan turisme blei stadig viktigare. Dei lange strendene gjorde byen attraktiv både for portugisiske og internasjonale tilreisande, og det blei bygd mange hotell, barar og eit kasino.
Solaris korrigert
Solaris korrigert er ei diktsamling av den norske forfattaren Øyvind Rimbereid, utgjeven i 2004. Samlinga inneheld det lange titteldiktet, og åtte dikt til. Boka mottok Kritikerprisen året ho kom ut og vart utropt til årets dikt av lyttarar og eit kritikarpanel på NRK P2. Ho vart seinare innlemma i ei 2007-utgåve av den norske litterære kanonen.
Orphir
Orphir (norrønt Jorfjara/Orfjara ) er eit sokn og ein tettstad på Mainland i Orknøyane. Det ligg rundt 14 km sørvest for Kirkwall. Orphir omfattar eit kystområde på rundt 11 * 5½ km der ein mellom anna finn øyane Cava og Holm of Houton. Eit høgdedrag ved kysten er Houton Head på 91 moh., men elles er kystområdet helst flatt. Lengre inn stig landet i dalar og åsar til rundt 210 moh.
Solaris korrigert
Titteldiktet, som omfattar 800 vers over 40 sider, er eit episk dikt med eit science fictionmotiv. Eg-forteljaren lever i framtidsbyen Stavgersand i året 2480. Han er operatør for eit lag av robotar som utfører vedlikehald på undersjøiske røyr på havbotnen utanfor kysten av Rogaland. Saman med kvinna Shiri lever han i byområdet organic 14.6. Samfunnet som vert skildra i diktet er eit høgteknologisk univers, prega av klasseskilje og med spor av økologiske katastrofar som har råka delar av jorda.
Orphir
Hall of Clestrain er ein tidlegare hovudbygning i området. Det finst også ruinar av Earl Paul's Palace (Jarl Pål-slottet), kapell frå før reformasjonen, Round Kirk og fleire gravhaugar.
Solaris korrigert
Språkleg uttrykkjer eg-personen seg på eit blanda språk med trekk av stavangerdialekt, gammalnorske former, dansk, engelsk og låglandsskotsk. Utypisk for science fiction-sjangeren er ikkje hovudpersonen ein opprørar eller analytikar, men ein enkel arbeidar, med aktive, konkrete draumar om tryggleik og eit godt liv for seg og sin kjære. I løpet av diktet vert det skildra ein situasjon der menneska skal evakuere verda, tilsynelatande gjennom å bli klona («so kan ein modell / af meg lefa der inn, abstract-faktical. / Den ska ku existen long eftr meg»).
Diktet sin tittel kan gi assosiasjonar til Stanislaw Lem sin roman Solaris (1962) og Andrej Tarkovskij si filmatisering av denne, Solaris frå 1972. Visjonsdimensjonen kan føre tankane til Aniara av Harry Martinson, medan det hybride språket minnar om Axel Jensen sine bøker frå Oblidor.
Minnesteinar 1807-1814 i Sogn og Fjordane
Minnesteinar 1807-1814 i Sogn og Fjordane er eit oversyn over minnesteinar i fylket.
Ufredsåra 1807-1814
I 1807 kom Danmark-Noreg i krig med Sverige. Mange frå Sogn og Fjordane vart innkalla og i fleire vender sende austover for å verja landet. Dei hadde det hardt på fleire vis - det var smått med mat og klede, elendige sanitærforhold, sjukdom herja og det kom til krigshandlingar fleire gonger. Mange miste livet eller fekk livsvarig mein, og fleire av sjukdom enn av krigshandlingar.